Ébá bə́sə̄ bákom bikálan bə́ nə bədzə́dzāā, bivəgələ byábán bí nə təge ai m̀fí byâbɔɔlɔ nə́ byáyēn kig dzóm, byáyə̌m kig dzóm: bâyi kúban ósāma ! 10Zá á ngákom yǎ évəgələ̌ zambá, ngə́ álwī ékālan təge yə nâ a yén m̀fī ziŋ ? 11Bə́sə báwū ósɔ̄n, bəyə́bə̄ bábán, míńkə́kə́ŋ myákom byá mí nə və bod ! Bə́sə̄ bə́ kóógán bə́ zu tə́bə: bâyi dzə́m fodonyaŋ, bâyi dzyé ai osɔ́n. 12Ǹlwí bikie á tóan sɔ́ndi ńsɔŋ ai ngɔ́ndɔ. A syé ai ngul ésə, hədá á zāā hḿ tɔbɔ̌ zie, təgě fə ai ngul, a sɔ́ɔ́ kə̄ tɔbɔ ékōdé, ngul e maná !